8.8.2022 г.
BG
Официален вестник на Европейския съюз
L 206/43
— електроенергия, произведена от вятърни турбини, присъединени към електроенергийна мрежа не по-късно от 31 декември 2002 г.; — електроенергия, произведена от чисто нова вятърна турбина, за която са използвани сертификати за бракуване, издадени за демонтиране на вятърни турбини (допълнителна ценова добавка); електроенергия, произведена от биоенергия (биомаса и биогаз); — електроенергия, произведена от слънчеви фотоволтаични панели, вълни и водна енергия; — електроенергия, произведена от други специални инсталации за енергия от възобновяеми източници (електроенергия, произведена от възобновяеми енергийни източници или технологии, които са от значение за бъдещото разширяване на производството на електроенергия от възобновяеми енергийни източници, или електроенергия, произведена от други възобновяеми енергийни източници, различни от посочените); — електроенергия, произведена от децентрализирани топлоелектрически централи и инсталации за изгаряне на отпадъци; — електроенергия, произведена от други топлоелектрически централи, предназначени за топлофикация; — електроенергия, произведена от промишлени електроцентрали, присъединени към електроенергийна мрежа не по-късно от 21 март 2012 г.; — спомагателни услуги.
(4)
Производството и търговията на едро с електроенергия от конвенционални и от възобновяеми източници представлява дейност, свързана с електроснабдяването в съответствие с член 9 от Директива 2014/25/ЕС.
(5)
В съответствие с точка 1, буква а) от приложение IV към Директива 2014/25/ЕС, тъй като има презумпция за свободен достъп до даден пазар въз основа на член 34, параграф 3, първа алинея от същата директива, Комисията следва да приеме решение за изпълнение във връзка с искането в рамките на 90 работни дни.
(6)
Съгласно точка 1, четвърта алинея от приложение IV към Директива 2014/25/ЕС срокът може да бъде удължен от Комисията със съгласието на внеслите искането за освобождаване.
Като се има предвид, че DCCA представи допълнителна информация на 4 март 2022 г., срокът, с който разполага Комисията, за да вземе решение по това искане, е 31 юли 2022 г.
2.
ПРАВНА РАМКА (7)
Директива 2014/25/ЕС се прилага по отношение на възлагането на поръчки за извършване на дейности, свързани с доставката на електроенергия на стационарни мрежи за обществени услуги във връзка с производството, преноса или разпределението на електроенергия, освен ако дейността не е изключена съгласно член 34 от посочената директива.
(8)
Съгласно член 34 от Директива 2014/25/ЕС директивата не се прилага по отношение на поръчките, предназначени да създадат условия за осъществяването на дейност, за която се прилага посочената директива, ако в държавата членка, в която тя се осъществява, дейността е изложена пряко на конкуренцията на пазари, достъпът до които не е ограничен.
Прякото излагане на конкуренция се оценява въз основа на обективни критерии, като се отчитат специфичните характеристики на съответния сектор (3).
Тази оценка обаче е ограничена от приложимите кратки срокове и от необходимостта да се разчита на информацията, с която разполага Комисията и която не може да се допълни чрез методи, изискващи повече време, включващи по-специално обществени допитвания, насочени към съответните икономически оператори (4).
В този контекст, макар че въпросът дали дадена дейност е пряко изложена на конкуренция, се решава въз основа на критериите, които са в съответствие с разпоредбите на ДФЕС относно конкуренцията, няма изискване тези критерии да бъдат точно критериите от разпоредбите на правото на Съюза в областта на конкуренцията (5).
(3) Съображение 44 от Директива 2014/25/ЕС.
(4) Пак там.
(5) Решение от 27 април 2016 г. по дело T-463/14, Österreichische Post AG/Комисия, EU:T:2016:243, параграф 28 и съображение 44 от Директива 2014/25/ЕС.